Diari Oficial de la Generalitat Valenciana


Sumari del DOGV 1194, del 30-11-1989 (1989/815864)

RESOLUCIÓ de 17 de novembre de 1989, del Director General d'Administració Local, de la Conselleria d'Administració Pública de la Generalitat Valenciana, per la qual s'ordena la publicació d'un text d'Ordenança General Reguladora dels preus públics locals.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1194

Data del DOGV
:   30-11-1989

Secció del DOGV
:   ALTRES DISPOSICIONS

Número del document
:   1989/815864


Data del document
:   17-11-1989

Organisme emissor
:   Conselleria d'Administració Pública

Tipus de document
:   Resolució

Resolució de 17 de novembre de 1989, del Director General d'Administració Local de la Conselleria d'Administració Pública de la Generalitat Valenciana, per la qual s'ordena la publicació d'un text d'Ordenança General Reguladora dels preus públics locals.  
Una de les principals novetats introduïdes per la Llei 39/88 de 28 de desembre, reguladora de les Hisendes Locals, ha estat, no cal dir-ho, la relacionada amb els preus públics. La difícil separació d'aquests amb altres exaccions locals, evidenciada per la doctrina, justifica la breu regulació que efectua l?esmentada llei (art. 41 a 48), però deixa sense resposta nombroses qüestions que, tan sols en part, poden ser resoltes per l'aplicació supletòria i analògica de la Llei 8/89 de 13 d'abril, sobre Taxes i Preus Públics (BOE del 15 d'abril de 1989), i també de la restant legislació pressupostària i tributària de l?Estat i de les Comunitats Autònomes.  
Tanmateix, no és possible estendre als preus públics el règim jurídic general dels tributs, per tal com en la Llei Reguladora de les Hisendes Locals queda clarament determinada la voluntat del legislador de dotar-los d'un règim jurídic propi i més senzill, en enumerar-los com recursos de natura diferent i preveure la possibilitat que l?establesca la Comissió de Govern.  
Amb aquesta finalitat, i per tal de completar l?escassa regulació, de conformitat amb l'article 5.E de la Llei 7/85 de 2 d'abril, les entitats locals poden redactar les seues pròpies ordenances, i és per això que s'ofereix, mitjançant aquesta Resolució, un model que puga servir per a l'adopció total o parcial per aquelles entitats que vulguen completar l?escassa regulació.  
En la tramitació de l?Ordenança General ha de seguir-se el procediment i règim previst en la Llei 7/85 de 2 d'abril, reguladora de les Bases del Règim Local per a l'aprovació d'ordenances locals, i no el procediment establert en la Llei Reguladora de les Hisendes Locals, ja que no s'ha d?oblidar que els preus públics no tenen tarannà tributari.  
El text que es presenta pretén de sistematitzar i aclarir la regulació legal, i és de destacar el procediment previst per a l?establiment i la fixació dels preus.  
En aquest sentit, entre les possibilitats tingudes en compte per a la redacció de l?Ordenança, consistent una d'elles en sotmetre l?establiment i la fixació al rígid procediment de l'article 49 de la Llei 7/85 de 2 d?abril, i l'altra en adequar el procediment a la Llei de Procediment Administratiu, l?Ordenança opta per un règim intermedi que, garantesca l?audiència dels interessats i la seguretat jurídica amb la prèvia publicació, i permeta l'agilització procedimental buscada pel legislador per a aquests recursos.  
Així, doncs, el text que es publica, fruit del treball de la Comissió de Coordinació amb les Diputacions en matèria d'assessorament, arreplega en aquells aspectes que no són una mera transcripció de la llei, una d'entre les diverses possibilitats de regular els preus públics. Es per açò que s'ofereix aquest model d?ordenança a les Entitats Locals per tal que bé l'aproven en la seua totalitat, si s'adequa a les seues necessitats, o bé tan sols en aquells aspectes de més interés per a aquestes.  
Aquesta Resolució no suposa en cap cas la substitució del procediment d'aprovació de l?Ordenança per cada entitat local, si bé aquestes podran, si ho creuen convenient, efectuar les publicacions corresponents tot fent una remissió a aquesta Resolució del text íntegre.  
I per aquesta raó he resolt,  
Primer  
Publicar com a annex d'aquesta Resolució per a la seua aprovació mitjançant el procediment legalment establert, el text d'una Ordenança General reguladora dels preus públics locals, amb la finalitat que puga ser utilitzat totalment o parcial per aquelles entitats locals que ho consideren convenient.  
Segon  
Aquesta publicació que s'efectuarà en el Diari Oficial de la Generalitat Valenciana i en cadascun dels Butlletins Oficials de les Províncies d'aquesta Comunitat Autònoma podrà usar-se com a referència i substituir la publicació del text íntegre. Amb aquesta finalitat, en l'anunci que es remetrà al Butlletí Oficial de la Província respectiva, s'hi farà constar, si fa el cas, que es correspon íntegrament amb el publicat en e) Diari Oficial de la Generalitat Valenciana i amb el del Butlletí Oficial de la Província corresponent i les seues dates.  
València, 17 de novembre de 1989. - El Director General d?Administració Local: Rafael de Juan i Fenollar  
ANNEX  
Ordenança General Reguladora dels Preus Públics Locals  
Article 1r. Objecte.  
Aquesta Ordenança té per finalitat regular amb caràcter general l'establiment, la fixació, l'administració i el cobrament dels preus públics d'aquesta entitat local.  
Article 2n  
Procediment per a l'establiment, la modificació i la fixació dels preus públics.  
1. L?establiment, la modificació i la fixació dels preus públics seran efectuats pel Ple de la Corporació i, si hi manca, per la Comissió de Govern, organismes autònoms locals i consorcis, en els termes que preveu l'article 48 de la Llei 39/88, reguladora de les hisendes locals.  
2. Els organismes autònoms podran fixar els preus públics, prèviament establerts per l'entitat local corresponent, que facen referència als serveis a càrrec seu, sempre i quan es previnga que, com a mínim, cobresquen el cost del servei, d'acord amb el procediment següent:  
a) L?organisme autònom que pretenga la fixació o modificació enviarà a l'entitat local de qui depenga proposta i estat econòmic del qual es desprenga que els preus públics cobriran el cost del servei.  
b) Després d'examinar la proposta i comprovar que acompleix els requisits exigits, el Ple o, si hi manca, la Comissió de Govern, acordarà l'establiment o modificació dels preus públics i atribuirà expressament la fixació a l'organisme que ho sol·licita.  
c) La fixació per l'organisme autònom serà efectuada pel seu President, el qual n'informarà immediatament l'organisme plenari i al Ple o, si hi manca, la Comissió de Govern de l'entitat local.  
d) Sense perjudici de l'acompliment d'altres requisits, la fixació no tindrà efecte ni serà exigible fins que no haja tingut entrada en el Registre de l'entitat còpia literal de l'acord de fixació i s'haja procedit a la publicació, conformement amb l'article següent.  
3. Tot el que disposa l'apartat anterior serà d'aplicació als consorcis, a no ser que es dispose altrament en els seus estatuts.  
Article 3r. Contingut mínim i tramitació.  
1. Els acords d'establiment dels preus públics contindran únicament el servei, l'activitat, l?ocupació o la utilització a què es referesquen. Els acords o resolucions que, a més d?establir, fixen els preus públics, contindran, com a mínim, a més de la referència al servei, activitat o ocupació del domini públic al qual afecten, els supòsits de fet dels quals es derive l?obligació de pagar, així com les contraprestacions pecuniàries exigibles per cada acte o fet singularitzat.  
En ambdós casos han de contenir aquells aspectes singulars que es considere necessaris.  
2. La referència als acords d'establiment, modificació i fixació dels preus públics, i el text integre en què es continguen les contraprestacions pecuniàries exigibles i els aspectes singulars introduïts, una vegada aprovats inicialment, hauran de ser exposats al públic mitjançant anuncis en els taulers dedictes de l?entitat local i dels organismes autònoms i consorcis als quals es referesquen, durant un termini de trenta dies, en el qual hom podrà examinar l?expedient i formular-hi al·legacions o suggerències. Si cap suggerència o al·legació no haguera estat formulada o si, un cop formulada, no es resolia expressament en un termini de quinze dies, s?entendrà per denegada, l'acord esdevindrà definitiu i entrarà en vigor, una vegada publicat el text en el Butlletí Oficial de la Provincial.  
Posat cas que la fixació dels preus públics siga feta pels organismes autònoms o consorcis, la publicació conjunta de l?establiment i fixació en el Butlletí Oficial de la Província haurà de ser ordenada per l?entitat local.  
3. A les oficines de l?entitat respectiva hi haurà a disposició dels administrats, durant l?horari d'atenció al públic, un exemplar dels preus en vigor. Així mateix, hom podrà obtenir-hi còpies.  
Article 4t. Tramitació.  
1. Qualsevol proposta d'establiment, fixació o modificació de preus públics ha d'anar acompanyada d'una memòria económico- financera que, si més no, ha de preveure els aspectes que segueixen:  
a) justificació de l?import dels preus que s'hi proposen.  
b) grau de cobertura financera dels corresponents costos econòmics.  
c) les convenients previsions pressupostàries per a la cobertura de la part del preu subvencionada, quan es faça ús de les facultats previstes a l'article 5.3 d'aquesta ordenança, de les quals s'informarà immediatament l'oficina pressupostària.  
2. Quan es tracte de preus públics per la utilització o l'aprofitament del domini públic, la referida memòria haurà d'indicar, a més a més, els valors de mercat que s'hagen pres com a referència per a la seua fixació i, si hi manca, la deterioració o desperfectes previsibles que es puguen ocasionar respecte al domini públic local.  
3. La memòria ha de ser revisada, almenys una vegada a l'any, al mateix temps en què es faça la liquidació pressupostària.  
Article 5é. Quantia.  
1. Els preus públics per prestació de serveis o realització d'activitats hauran de cobrir, mínimament, el cost del servei prestat o de l'activitat realitzada, i per a determinar-lo s'haurà de tenir en compte els costos directes i indirectes, tant els fixes com els variables i s'hi inclouran les amortitzacions tècniques.  
L?import dels preus públics per la utilització privativa o aprofitament especial del domini públic es fixarà tot prenent com a referència el valor de mercat corresponent o el de la utilitat derivada d'aquells. La utilitat es determinarà calculant el cost financer tot aplicant l'interés legal monetari que suposaria l'adquisició d'un bé de semblants característiques i anàloga situació.  
Quan es tracte de preus públics per utilització privativa o aprofitaments especials constituïts en el sòl, subsòl o vol de les vies públiques municipals, en favor d?empreses explotadores de serveis de subministres que afecten la generalitat o una part important del veïnat, l?import d'aquells consistirà, en qualsevol cas i sense cap excepció, en l?un i mig per cent dels ingressos bruts procedents de la facturació que obtinguen les esmentades empreses a cada terme municipal.  
2. De qualsevol manera l?estimació del cost del servei o de l'activitat, el valor del mercat o la utilitat derivada a tenir en compte serà la que es preveja en la memòria a què es refereix l?article anterior.  
3. Sense perjudici del que disposen els apartats precedents, l?Entitat podrà fixar preus públics inferiors als paràmetres prevists en aquest article, sempre i quan tinga en consideració l?existència de raons socials, benèfiques, culturals o d'interés públic.  
Tret dels casos en els quals es determine quelcom diferent, en l'acord de fixació amb caràcter general s'estableix una reducció del 50% en els preus públics exigibles per serveis, activitats, ocupació o utilització del domini públic relatives a activitats encaminades a la promoció i recuperació del valencià i de les tradicions culturals locals i comunitàries, i també aquelles destinades a l?equiparació de la dona en tots els àmbits, i a la protecció del medi ambient.  
4. A les contraprestacions pecuniàries que en concepte de preus públics s'establesquen caldrà sumar, si fa el cas, l?import de l?Impost sobre el Valor Afegit, mitjançant el tipus en vigor en el moment del rèdit d?aquest, que es produirà i exigirà conforme a les seues regles.  
Article 6é. Obligats al pagament.  
1. Estan obligats al pagament els qui gaudesquen, utilitzen o aprofiten especialment el domini públic en benefici particular o els qui es beneficien dels serveis o activitats per les quals han de satisferse els preus públics.  
2. Es consideren amb obligació de pagament, amb caràcter general, els sol·licitants del servei, activitat i utilització o aprofitament del domini públic.  
3. En resulten igualment obligats al pagament de l?import dels preus públics els qui, encara que no siguen sol·licitants, obtinguen benefici dels serveis o activitats, o els qui gaudesquen o aprofiten especialment el domini públic, sense perjudici de les conseqüències jurídiques que se'n deriven per la inexistència de la corresponent sol·licitud.  
4. Quan es tracte de preus públics per utilització privativa o aprofitaments especials constituïts en el sòl, subsòl o vol de les vies públiques municipals en favor d'empreses explotadores de serveis i subministraments que afecten la generalitat o una part important del veïnat, estaran obligats al pagament les esmentades empreses, les quals hauran de justificar, almenys semestralment, els ingressos bruts que procedesquen de la facturació que obtinguen anualment a cada terme municipal.  
Article 7é  
Els qui estiguen obligats al pagament hauran de:  
a) formalitzar les declaracions que se'ls exigiran, a raó del preu públic.  
b) facilitar la pràctica de comprovacions i inspeccions, i el lliurament de les dades, antecedents i justificacions que els siguen sol·licitats.  
c) declarar la seua domiciliació, si bé serà considerat, amb caràcter general, subsistent el darrer domicili que tinguen consignat en qualsevol document de caràcter tributari o econòmic, fins que no en comuniquen un altre de diferent a l'Administració o aquesta no el rectifique, després d'haver fet la convenient comprovació.  
Article 8é. Responsables subsidiaris i solidaris.  
Estan obligats igualment al pagament del deute per preus públics els responsables subsidiaris i solidaris.  
Article 9é.  
Seran responsables subsidiaris:  
a) els administradors de les persones jurídiques per la totalitat del deute que, en els casos que no realitzen els actes necessaris a què estigueren obligats, consentiren que els qui d'ells depenen incompliren les susdites obligacions, o efectuaren actuacions i adoptaren acords que feren possibles les infraccions.  
b) els administradors de les persones jurídiques que hagen cessat en les seues activitats per les obligacions pendents d'aquestes.  
c) els síndics, interventors o liquidadors de quebraments, concursos, societats i entitats en general, quan, per negligència o mala fe, no realitzen les gestions necessàries per a l?íntegre acompliment de les obligacions contragudes amb anterioritat a les situacions que siguen imputables als qui estan obligats al pagament.  
d) els qui adquiresquen béns efectes per llei al deute contragut, els quals hauran de respondre juntament amb ells per derivació de l'acció si el deute no fora pagat, i una vegada esgotada la via de constrenyiment.  
Article 10  
En els casos de responsabilitat subsidiària serà inexcusable la prèvia declaració de fallit de la persona obligada al pagament, sense perjudici de les mesures cautelars que abans d'aquesta declaració puguen reglamentàriament adoptar-s'hi.  
La derivació de l'acció administrativa als responsables subsidiaris requerirà, prèviament, un acte administratiu que serà notificat reglamentàriament i els conferirà des del mateix instant tots els drets del que està obligat al pagament.  
Els responsables subsidiaris estan obligats al pagament dels deutes quan hi concòrreguen les circumstàncies que segueixen:  
a) que el deutor principal haja estat declarat fallit, conforme al que disposa el Reglament General de Recaptació.  
b) que existesca acte administratiu de derivació de responsabilitat.  
L?acte administratiu de derivació de responsabilitat contra els responsables subsidiaris serà dictat per l'alcalde, una vegada es trobe a les seues mans l?expedient administratiu de constrenyiment juntament amb la declaració de fallit dels obligats al pagament.  
Aquest acte haurà de ser notificat a l?interessat, una vegada xifrat l?import del deute exigible al responsable subsidiari.  
Article II  
Seran responsables subsidiaris:  
a) les persones que siguen causants o col·laboren en la realització d'una infracció de les normes reguladores dels preus públics i  
b) els coparticipants de les entitats jurídiques, en proporció a les seues quotes.  
No obstant aixà, podrà dirigir-se l'acció en qualsevol moment del procediment contra els responsables solidaris.  
La liquidació, si és el cas, es notificarà al responsable solidari al mateix temps que a l'obligat al pagament.  
La responsabilitat arribarà a l'import del preu, i també a la resta d'elements que integren el deute.  
Article 12. Administració i cobrament.  
L?administració i cobrament dels preus públics serà realitzada per la mateixa Corporació. Es podrà realitzar igualment per mitjà d'organismes als quals se'ls encomane aqueixa funció, i també per mitjà dels serveis, organismes o entitats que hagen de percebre'ls els quals podran establir normes concretes per a gestionar-los.  
Article 13. Obligació de pagament.  
1. L?obligació de pagament naix des què s'inicia la prestació del servei, es realitza l'adquisició o es concedeix o autoritza la utilització privativa o aprofitament especial.  
2. El President de la Corporació és l?òrgan competent per a l'aprovació de les liquidacions i per a realitzar tots aquells actes de gestió que no estiguen atribuïts expressament a altres òrgans.  
Article 14. Pagament.  
1. El pagament dels preus públics s?efectuarà, amb caràcter general anticipadament, en el moment de presentar la sol·licitud corresponent, mitjançant l?ingrés del dipòsit previ de l?import total. S'hi adjuntarà la carta de pagament corresponent acreditativa de l?ingrés.  
2. Tret dels supòsits previstos en l'article 15.1 d'aquesta Ordenança, en els quals podrà establir-se el pagament per anualitats anticipades i en els que específicament així es preveja, no s?admetrà a tràmit cap sol·licitud que no acomplesca aquest requisit. Sense perjudici de l?esmentat anteriorment, la utilització o aprofitament especial del domini públic, tan sols podrà realitzar-se quan s'obtinga l'autorització o concessió corresponents. Tampoc no facultarà per a poder exigir la prestació del servei o de l'activitat administrativa de què es tracte, fins que no s'obtinga la llicència o autorització corresponent.  
3. El pagament es farà en efectiu o mitjançant els efectes que puga determinar la Corporació.  
4. L?ingrés s'efectuarà en la Caixa de la Corporació o en els comptes corrents que, amb aquesta finalitat, estiguen oberts a les entitats col·laboradores que es determinen.  
Article 15  
1. Quan es tracte de serveis, activitats, utilització o aprofitament especial del domini públic, de prestació periòdica o durada continuada o superior a un any, el preu s?abonarà, per primera vegada, en el termini de dos mesos, comptadors a partir de l?endemà de la notificació de la corresponent resolució.  
Per als exercicis que segueixen, l?exposició pública dels padrons i matrícules produirà els efectes de l'anomenada notificació. Bastarà amb que hi conste el servei, activitat o domini públic a què afecten, nom de l?interessat i import, sense perjudici de fer constar totes aquelles dades que es considere d'interés.  
Aquests padrons i matricules se sotmetran, en cada exercici, a l'aprovació de la Presidència i s'exposaran al públic, a efectes d'examen, reclamacions i correcció de dades per part dels qui estiguen legítimament interessats, durant el termini de 15 dies.  
2. Quan es tracte de serveis, activitats o aprofitaments realitzats sense sol·licitud o autorització, l?ingrés s?efectuarà en el termini de 2 mesos, comptadors a partir de l?endemà de la notificació del corresponent requeriment, sense perjudici de les sancions que se'n deriven per l?omissió de la sol·licitud quan siga preceptiva o el respectiu aprofitament o utilització no resultaren ajustats a dret.  
3. Les notificacions a què es refereix aquest article s'efectuaran amb subjecció a les normes reguladores del procediment administratiu local comú.  
Article 16  
1. L?import del dipòsit previ a què es refereixen els articles anteriors tindrà caràcter provisional.  
L?Administració procedirà, en el termini de tres mesos, a la seua revisió, tot elevant-la a definitiva. Una vegada transcorregut aquest període sense efectuar-la, el deute esdevindrà definitiu.  
2. Posat cas que existirà discordança entre el deute provisional i el definitiu, les quantitats ingressades en aqueix cas en concepte de dipòsit previ es consideraran a compte de la quantitat definitiva que n'haguera resultat. En aquest cas haurà de notificar-se la diferència produïda, i es procedirà a la seua devolució parcial o ingrés suplementari en un termini de 2 mesos, comptadors a partir de l?endemà de produir-se l?esmentada notificació.  
Article 17. Devolució d'ingressos.  
1. Quan, per causes no imputables a la persona obligada al pagament, el servei públic, l'activitat administrativa o la utilització del domini públic no s?escaigueren, caldrà procedir a la devolució de l?import total, sempre i quan no s'haguera iniciat la prestació o utilització respectiva o de l?import parcial, en proporció a la intensitat i termini en el qual s'haja prestat o utilitzat sobre el total previst, i en proporció a la despesa que la Corporació haguera efectuat, si es tractara de causes no imputables a aquesta.  
2. Quan es tracte d?espectacles que no es realitzen per causes meteorològiques o d'altres de força major, caldrà la devolució, solament, de les quantitats que l'Administració no tinga obligació de pagar per aquells esdeveniments. Quan siga possible, podran intercanviar-se les entrades per les d'una altra sessió.  
Article 18. Via de constrenyiment.  
1. En passar sis mesos, comptadors a partir de l'endemà de l?últim dia concedit per tal de pagar en període voluntari, es requerirà aquells que no ho hagueren efectuat, mitjançant notificació, a fi que ho facen efectiu en els vint dies següents, assabentant-los que, de no fer el pagament, aquest els podrà ser exigit per via de constrenyiment.  
2. Posat cas que hagués passat el termini i el pagament estigués sense efectuar, els qui gestionen el cobrament podran trametre a la Tresoreria expedient on figuren les sol·licituds, liquidacions, padrons, notificacions i tots aquells actes i documents que acrediten les gestions de cobrament realitzades.  
3. La Tresoreria, prèvia comprovació de l'acompliment dels tràmits exigibles en l'expedient, expedirà la providència corresponent de constrenyiment, la qual serà realitzada mitjançant el procediment previst en la legislació tributària.  
4. Sense perjudici del que es disposa en els apartats anteriors, les quantitats no satisfetes durant el període de cobrament respectiu reportaran interessos legals de tardança, conforme a les regles generals que regeixen per als tributs.  
Article 19,  
Normes específiques per a preus públics referits al domini públic.  
1. Quan la utilització privativa o l'aprofitament especial duga aparellada la destrucció o deterioració del domini públic local, s'estarà a allò convingut en l'article 46 de la Llei 39/88 de 28 de desembre, reguladora de les Hisendes Locals i a allò que estableixen els apartats següents d'aquest article.  
2. Solament existirà l?obligació de reintegrament quan la destrucció o deterioració del domini públic no s'haja tingut en compte en la memòria respectiva a què fa referència l'article 4 d'aquesta ordenança. Amb aquesta finalitat, el procediment per a la seua exigència serà el que tot seguit es consigna, i es distingirà segons el caràcter reparable o irreparable dels danys:  
a) Quan els danys siguen reparables, abans d'iniciar-se la utilització o aprofitament, el beneficiari haurà de prestar fiança en metàl·lic de quantia suficient, que assegure la reparació o reconstrucció, conforme a les instruccions i terminis que determine la Corporació. Per a la devolució de la fiança serà requisit indispensable que en l?expedient figure informe tècnic favorable, referent a la reconstrucció o reparació efectuada. L?incompliment de les instruccions o terminis per a reparar o reconstruir facultarà l'Administració, sense més formalitats, per tal d?executar les obres necessàries amb càrrec a la fiança dipositada, de la qual cosa, tot seguit, n'informarà l?interessat, i es tornarà o exigirà, segons els casos, l?import que en resulte de la diferència, respecte al dipòsit previ.  
b) Quan els danys siguen irreparables, s?exigirà dipòsit, amb caràcter previ a la utilització o aprofitament, per l?import previsible de la indemnització. L?Administració té la facultat, en tenir constància que s'ha produït el dany, i després de la corresponent comprovació que s'acreditarà en l?expedient i de la qual posteriorment n'informarà l?interessat, per fer efectiu el seu dret, sense més tramitacions, amb càrrec al dipòsit efectuat.  
c) La valoració econòmica que del dany reparable o irreparable ha d'efectuar-se, prèviament a la utilització o aprofitament, d'acord amb les normes anteriors, a fi de procedir al reintegrament o indemnització corresponent, serà fixada mitjançant l?informe convenient dels serveis tècnics, els quals hauran de tenir en compte, respectivament, segons es tracte de reintegrament o d'indemnització, el cost de les despeses de reconstrucció o reparació o l?import del seu valor, bé dels béns deteriorats, o bé de la deterioració dels danyats.  
d) Les fiances hauran d'actualitzar-se periòdicament.  
3. De cap manera no es podran condonar, totalment o parcialment, les indemnitzacions o reintegraments regulats en aquest article.  
Article 20. Règim de recursos.  
Contra els actes de gestió dels preus públics podrà interposar-se recurs de reposició, prèviament al contenciós- administratiu.  
DISPOSICIO ADDICIONAL  
En els casos no previstos expressament en aquesta Ordenança ni en els acords d'establiment i fixació, els preus públics es regiran per l?Ordenança Fiscal General, aprovada per aquesta Corporació, en tot allò que no siga incompatible amb la natura dels ingressos esmentats.  
DISPOSICIO FINAL  
Aquesta Ordenança, que consta de 20 articles i una Disposició Addicional, aprovada inicialment amb data de i definitivament amb data començarà a regir l'1 de gener de 1990 i continuarà en vigor fins el moment de la seua modificació o derogació.